Diari Oficial de la Generalitat Valenciana


Sumari del DOGV 4644, del 04-12-2003 (2003/12051)

Subhasta. Obres de rotonda en la intersecció de la CN-332 amb les carreteres CV-700 i CV-723.
---------------------------------------------------------------------------------------------

### Dades del document

Número de DOGV
:   4644

Data del DOGV
:   04-12-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/12495


Data del document
:   24-11-2003

Organisme emissor
:   Ajuntament del Verger

Tipus de document
:   Subhasta

Descriptors 

:   * Verger, el
    * obres públiques
    * contracte d'obres
    * licitació

Subhasta. Obres de rotonda en la intersecció de la CN-332 amb les carreteres CV-700 i CV-723. [2003/S12846]
  
Per acord del Ple de la corporació de data 25 de setembre del 2003, ha sigut aprovat el plec de clàusules administratives particulars que es transcriu a continuació, i que regiran la subhasta, en procediment obert, per a l'execució de les obres de rotonda en la intersecció de la CN-332 amb les carreteres CV-700 i CV-723; plec que se sotmet a tràmit d'exposició pública per un termini de huit dies, comptadors a partir del dia següent de la inserció d'este anunci en el Diari Oficial de la Generalitat Valenciana, perquè puguen ser presentades les reclamacions oportunes.
  
Simultàniament, s'anuncia l'obertura del tràmit d'admissió de propostes, per termini de 13 dies, comptadors a partir del següent de la publicació del present edicte en el Diari Oficial de la Generalitat Valenciana.
  
Plec de clàusules administratives particulars
  
Clàusula 1. Objecte del contracte, tramitació, procediment, forma d'adjudicació i codificació.
  
- Objecte del contracte: l'objecte del present expedient és la contractació, per procediment obert, mitjançant subhasta, de les obres denominades execució de rotonda en la intersecció de la CN-332 amb les carreteres CV-700 i CV-723, d'acord amb el projecte redactat per l'enginyer de canals, camins i ports Juan Ferrer Marsal, reformat per Asunción Muñoz Ambit (ITOP).
  
La descripció de les obres a executar consta en el corresponent projecte tècnic, el qual queda incorporat al contracte com contingut obligacional.
  
El contractista haurà d'executar les obres d'acord amb el projecte i amb les indicacions dels tècnics directors d'estes, així com a les condicions particulars indicades en l'informe emés a l'efecte per la Demarcació de Carreteres de l'Estat a la Comunitat Valenciana, que hi ha a l'expedient.
  
Es consideraran documents contractuals, en qualsevol cas, la memòria, el pressupost de les obres, els plans, el plec de condicions tècniques i quadre de preus, així com el programa de treball quan, d'acord amb el que preveu el plec de clàusules administratives generals, s'incorpore al projecte.
  
- Tramitació: urgent.
  
- Forma d'adjudicació: la forma d'adjudicació del contracte serà la de subhasta, mitjançant procediment obert.
  
Clàusula 2. Naturalesa
  
Este contracte té caràcter administratiu i es tipifica com a contracte d'obres, d'acord amb els articles 5.2 a) i 120 del Reial Decret 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
Clàusula 3. Duració del contracte
  
El termini d'execució de les obres serà de tres mesos, comptats a partir de la data en què es formalitze l'acte de comprovació del replantejament.
  
Clàusula 4. Termini de garantia
  
El termini de garantia serà de 12 mesos, a comptar des de la data en què es formalitze la recepció, i en cas d'observacions, serà la data en què l'administració haja acceptat les rectificacions.
  
Clàusula 5. Partida pressupostària
  
Hi ha crèdit pressupostari en la partida 51/601.00. (Rotonda CN-332), del pressupost corresponent a l'exercici 2003.
  
Clàusula 6. Import de la contractació.
  
El tipus o preu base de la contractació, és la quantitat d'un milió díhuit mil huit-centes trenta-quatre euros, amb quaranta-sis cèntims (1.018.834,46 e) IVA inclòs; quantitat a què caldrà sumar l'import dels honoraris de direcció facultativa, l'import del qual ascendix a trenta-dos mil huit-cents setanta-sis euros amb seixanta-nou cèntims (32.876,69 e), IVA inclòs.
  
El pressupost s'entendrà comprensiu de la totalitat de l'obra i porta implícit tots els conceptes.
  
S'entendrà que en tots els pressupostos o ofertes dels empresaris està inclòs, no sols el preu del contracte, sinó també l'import de l'impost sobre el valor afegit que, per descomptat, serà repercutit com partida independent.
  
Clàusula 7. Revisió de preus
  
No procedix.
  
Clàusula 8. Garantia provisional
  
L'import de la garantia provisional serà de vint mil tres-cents setanta-sis euros, amb sis-cents huitanta-nou cèntims (20.376,689 e), equivalent al 2% del pressupost total de les obres.
  
Clàusula 9. Garantia definitiva
  
La quantia de la garantia definitiva serà del 4% del pressupost d'adjudicació, sense perjuí del que establix l'article 37 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, referent a garanties complementàries i definitives.
  
Les citades garanties es podran constituir en metàl·lic, valors públics o privats, en les condicions legalment establides, mitjançant aval bancari o assegurança de caució, de conformitat amb els articles 55 i següents del Real Decret 1.098/2001, de 12 d'octubre. Els avals hauran de ser autoritzats per l'apoderat de l'entitat que avala, qui tindrà poder prou per a obligar-la plenament.
  
En el cas que la garantia es present mitjançant aval, este s'haurà d'ajustar al model que figura com annex V del Reglament General de la Llei de Contractes de les Administracions Públiques. Així mateix, en l'aval de constitució de garantia definitiva caldrà que les firmes dels avalistes estiguen legitimades per fedatari públic.
  
Clàusula 10. Forma de pagament
  
Mitjançant certificats.
  
Clàusula 11. Altres obligacions del contractista
  
El contractista haurà d'assumir el cost de la instal·lació de panells informatius de les obres, conforme a les instruccions del director tècnic d'estes, d'acord amb la imatge corporativa de l'Ajuntament del Verger (Alacant).
  
Clàusula 12. Risc i ventura
  
Els regs que es deriven del contracte subscrit entre l'Ajuntament i l'adjudicatari, hauran de ser assumits pel contractista, que no tindrà dret a indemnitzacions per causa d'avaries o perjuís ocasionats per les obres, excepte causes de força major.
  
Clàusula 13. Condicions dels licitadors
  
Poden participar en la licitació les persones, jurídiques o naturals, que tinguen plena capacitat d'obrar, acrediten la seua solvència econòmica, financera, tècnica i professional, mitjançant la classificació que es requerisca, i no es troben compresos en cap de les prohibicions per a contractar previstes per l'article 20 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, en concordança amb els articles 9 i següents del Real Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.
  
Clàusula 14. Classificació del contractista
  
Per a participar en la licitació els contractistes hauran de tindre la següent classificació:
  
Grup: G
  
Subgrup: 4
  
Categoria: E
  
Clàusula 15. Documentació a presentar
  
Les empreses hauran de presentar les ofertes en el termini de 13 dies naturals (article 78.2 del Reial Decret Legislatiu 2/2000), comptats a partir del dia següent a la publicació de l'anunci de licitació, i en dos sobres tancats o llibres separats i firmats pels licitadors o persona que el represente, d'acord amb el següent model:
  
En el sobre núm. 1 es farà constar la següent documentació:
  
a) Document nacional d'identitat del contractista o del seu representant legal.
  
b) Escriptura de poder, validada i legalitzada, si fa falta, quan s'actua en representació de tercers.
  
c) Títol de constitució de la societat mercantil inscrita en el Registre Mercantil, o document de constitució, estatuts o acta fundacional, inscrita, si procedix, en el Registre Oficial.
  
d) Alta del IAE.
  
e) Declaració responsable de l'empresari en què conste:
  
1) Que no es troba afectat per cap dels supòsits arreplegats en les normes d'incompatibilitat mencionades en la Llei 53/1984, de 26 de desembre, ni a la prohibició de contractar prevista en l'article 20 del Real Decret Legislatiu 2/2000.
  
 2) Que es troba al corrent de les seues obligacions amb la Seguretat Social i amb la hisenda pública, la qual cosa es compromet a acreditar si resulta adjudicatari.
  
f) Solvència econòmica i tècnica: s'acredita mitjançant la classificació del contractista, conforme el que cita la clàusula nombre 14, expedida pel Registre Oficial d'Empreses Classificades.
  
En el supòsit que l'empresa no conste en dit registre, haurà d'acreditar la seua solvència tècnica i econòmica amb els documents següents: articles 16 i 17 del Reial Decret Legislatiu 2/2000 i 14 del Reial Decret 390/1996, d'1 de març.
  
Solvència econòmica:
  
1/ informe d'institucions financeres acreditatiu de la solvència econòmica i financera o, si no n'hi ha, assegurança d'indemnització per a cobrir els riscos professionals.
  
2/ Publicació dels comptes anuals o extracte d'estes, en cas de societats.
  
3/ Declaració relativa a la xifra de negoci durant els tres últims exercicis.
  
Solvència tècnica:
  
1/ Títols acadèmics i experiència de l'empresari i quadre tècnic.
  
2/ Relació d'obres executades en el transcurs dels últims 5 anys, acompanyada dels certificats de bona execució de les més importants.
  
3/ Maquinària, material i equip tècnic.
  
4/ Efectius personals mitjans anuals, indicant grau d'estabilitat en l'ocupació i importància dels seus equips directius durant els tres últims anys.
  
5/ Equip tècnic que va a disposar, integrat o no en l'empresa.
  
6/ Les empreses estrangeres: declaració de submissió als tribunals de justícia de la demarcació del municipi, amb renúncia expressa del seu propi fur territorial, per a la resolució de totes les incidències que de forma directa o indirecta pogueren derivar-se del contracte.
  
7/ Resguard acreditatiu de la garantia provisional.
  
8/ Pòlissa de responsabilitat civil. (Podrà ser fotocòpia).
  
El sobre núm. 1 contindrà la mencionada documentació administrativa per a la «subhasta mitjançant procediment obert de.........., presentada per..........» amb la firma del licitador o persona que el represente i indicació del nom i cognoms o raó social de l'empresa.
  
En l'interior del sobre es farà constar, en un foli independent, el seu contingut enunciat numèricament.
  
Les empreses estrangeres acreditaran la seua solvència econòmica, financera, tècnica o professional, per qualsevol dels mitjans que s'indiquen en els articles 16 i 17 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
Per a les empreses estrangeres, la declaració de sotmetre's a la jurisdicció dels jutjats i tribunals espanyols de qualsevol orde, per a totes les incidències que de manera, directa o indirecta, puguen derivar-se del contracte, amb renúncia, si és procedent, al fur jurisdiccional estranger que corresponga al licitador.
  
Els originals dels documents aportats mitjançant fotocòpia, podran ser exigits amb caràcter previ a l'adjudicació del contracte.
  
El sobre número 2 contindrà la següent documentació:
  
- La menció «proposició econòmica per a la subhasta mitjançant procediment obert de les.......... presentada per..........», amb la firma del licitador o persona que el represente, que contindrà l'oferta econòmica, de conformitat amb el següent model:
  
«D.........., domiciliat en.........., carrer.........., núm.......... amb DNI núm.........., major d'edat, en nom propi (o en representació de l'empresa.........., amb domicili en.........., carrer.......... núm..........), una vegada conegudes les condicions exigides per a optar al procediment obert de les obres de.........., es compromet a realitzar-les amb subjecció al projecte i al plec de clàusules administratives particulars, per la quantitat de.......... euros (en lletres i xifres). En la citada quantitat s'inclou l'impost sobre el valor afegit).
  
Lloc, data i firma del licitador.»
  
Clàusula 16. Presentació d'ofertes
  
Les ofertes es presentaran des de les 09.00 hores fins a les 14.000 hores, en el Departament d'Urbanisme i Obres de la de la corporació, en el termini de 13 dies naturals, comptats a partir del dia següent al de la publicació del present plec en el Butlletí Oficial de la Província d'Alacant (BOP).
  
Quan l'últim dia del termini siga inhàbil ?El dissabte es considerarà com tal- s'entendrà prorrogat al primer dia hàbil següent.
  
Clàusula 17. Composició de la taula de contractació
  
La taula estarà formada per:
  
President: el de la corporació o regidor en qui delegue.
  
Vocal: president de la Comissió d'Urbanisme de l'Ajuntament.
  
Vocal: secretari general o funcionari en qui delegue.
  
Vocal: interventor general o funcionari en qui delegue.
  
Vocal: arquitecte municipal.
  
Vocal: enginyer municipal.
  
Vocal: arquitecte tècnic municipal.
  
Secretari: un funcionari de la corporació.
  
Clàusula 18. Obertura de proposicions.
  
Sobre núm. 1: (documentació). La taula de contractació es reunirà el dia hàbil següent al de la finalització del termini de presentació de proposicions, amb l'objecte de procedir a l'obertura dels sobres núm. 1 I qualificar la documentació en ells continguda. En cas d'observar defectes materials en la documentació presentada, si ho estima convenient, podrà concedir un termini no superior a tres dies hàbils perquè el licitador esmene l'error.
  
Sobres número 2: (proposició econòmica). La mesa de contractació procedirà, en este acte, a l'obertura dels sobres número 2, que de produir-se la circumstància indicada en l'acte d'obertura del sobre núm. 1 (en cas d'observar defectes materials en la documentació presentada, ...), es produirà el quart dia hàbil següent.
  
La mesa informarà el primer lloc del resultat de la qualificació de la documentació general presentada, i indicarà, si fóra possible, en el cas d'haver transcorregut el termini de 3 dies per a reparar els defectes, si els hi haguera, els licitadors exclosos, si s'escau, i les causes de la seua exclusió. A continuació, es procedirà a l'obertura de les proposicions econòmiques, amb la lectura del contingut essencial de cadascuna d'estes, i després d'invitar els assistents a formular les observacions que desitgen realitzar, s'alçarà la corresponent acta.
  
La mesa presentarà les proposicions amb l'acta i la proposta que estime pertinent, a l'òrgan de contractació que haja d'efectuar l'adjudicació del contracte.
  
La mesa de contractació podrà sol·licitar, abans de formular la seua proposta, aquells informes, tècnics o jurídics, que estime convenients i es relacionen amb l'objecte del contracte.
  
En qualsevol cas, l'òrgan de contractació també tindrà l'alternativa d'adjudicar el contracte a l'empresa que faça l'oferta més avantatjosa o de declarar deserta la subhasta, de conformitat amb la normativa vigent.
  
En tot allò no previst per estes clàusules, s'estarà al que disposa la Llei de Contractes de les Administracions Públiques.»
  
Cosa que es publica perquè se'n prenga coneixement.